ചേച്ചിയെ ജയിലില് അടച്ചോ? എന്ന് ചോദിക്കുന്നവരോട് നിമിഷക്ക് പറയാന് ഉള്ളത്.. തിരുവല്ല: പള്ളിയോടത്തില് ആചാരം ലംഘിച്ച് ചെരിപ്പിട്ട് കയറിയ കേസുമായി ബന്ധപ്പെട്ട് മോഡലും നടിയുമായ ചാലക്കുടി സ്വദേശിനി നിമിഷ ബിജോയെ സ്റ്റേഷന് ജാമ്യത്തില് വിട്ടയച്ചു. കുറ്റം സമ്മതിച്ചതോടെയാണ് ഇവരെ സ്റ്റേഷന് ജാമ്യത്തില് വിട്ടയച്ചത്. നിമിഷയുടെ സഹായി പുലിയൂര് സ്വദേശി ഉണ്ണിയേയും ജാമ്യത്തില് വിട്ടു. തെറ്റ് സമ്മതിച്ചിട്ടും തനിക്ക് നേരെയുള്ള ഭീഷണിക്ക് കുറവില്ലെന്ന് പറയുകയാണ് നിമിഷ. ചേച്ചിയെ ജയിലിലടച്ചോ എന്ന് ചോദിക്കുന്നവര്ക്കുള്ള മറുപടിയാണ് നിമിഷ നല്കുന്നത്. ഒരു ഷെഡില് തകര്ന്ന് കിടക്കുന്ന ഒരു വള്ളം കണ്ടപ്പോള് കയറി ഫോട്ടോ എടുത്തതാണെന്നും അത് പള്ളിയോടം ആണെന്ന് അറിയില്ലെന്നും നിമിഷ വ്യക്തമാക്കുന്നു. എനിക്ക് തെറ്റ് മനസിലായി, ഞാന് ദൈവത്തോട് മാപ്പും പറഞ്ഞു. ഫോട്ടോ ഡിലീറ്റും ചെയ്തു. എന്നിട്ടും വധഭീഷണിക്ക് മാത്രം കുറവില്ല. പുഴയുടെ സൈഡില് വള്ളം കിടക്കുന്ന കണ്ടപ്പോള് ഫോട്ടോയെടുത്തു. പലക ഇളകി കിടക്കുകയായിരുന്നു. പള്ളിയോടം ആണെന്ന് അറിയില്ലായിരുന്നു. ഫോട്ടോയെടുത്ത് ഇന്സ്റ്റഗ്രാമില് ഇട്ടു, പിറ്റേന്ന് മുതല് തെറിവിളി ആയിരുന്നു. ഓതറയിലെ നാട്ടുകാര് ആരും ഇതുവരെ ഇതുസംബന്ധിച്ച് എന്നെ വിളിച്ചിട്ടില്ല. വിളിക്കുന്നത് തിരുവല്ല, ആറന്മുള, പത്തനംതിട്ട എന്നിവടങ്ങളില് നിന്നുള്ളവരാണ് വിളിച്ച് തെറി വിളിക്കുന്നത്, നിമിഷ വ്യക്തമാക്കി.The post ചേച്ചിയെ ജയിലില് അടച്ചോ? എന്ന് ചോദിക്കുന്നവരോട് നിമിഷക്ക് പറയാന് ഉള്ളത്.. first appeared on MalayalamExpressOnline.